OpenLLM-France/wikimedia huggingface dataset:
# BNT

BNT té els següents significats:
* BNT Crew (de l'acrònim de Blanc i Negre Team), equip d'artistes urbans de València
* Televisió Nacional de Bulgària (del seu nom en búlgar Българска Национална Телевизия, transliterat Balgarska Natsionalna Televiziya), ens públic de televisió de Bulgària
* Biblioteca Nacional de Tunísia, biblioteca nacional de la república de Tunísia
* BioNTech, empresa biotecnològica dedicada a la immunoteràpia amb seu a Alemanya
* Bratstvo Novi Travnik, empresa fabricant de maquinària i armament de Bòsnia i Hercegovina
* BNT també és el codi de l'UCI del Bonitas, equip ciclista de Sud-àfrica
* Bnt també és l'abreviatura de la braunita, mineral de la classe dels silicats
* bnt també és el codi ISO 639-2 de les llengües bantus, família de llengües parlades a la meitat sud de l'Àfrica
# Grauvaca

Una grauvaca (de l'alemany: Grauwacke, roca de ramat) és una roca detrítica formada per la consolidació dels minerals que resulten de la descomposició del granit. Les grauvaca consten de mica, feldespats i altres constituents del granit, incloent-hi el quars (encara que en proporcions molt menors): tots els elements es troben units per un ciment també detrític. La seva textura és sorrenca i el seu color grisenc. Se la considera com una roca sedimentària immadura, i ha estat generalment trobada en estrats paleozoics. Els seus grans més grossos tenen la mida intermèdia entre els grans de sorra i els de grava. Abunden a Gal·les, al sud d'Escòcia, Irlanda i el nord d'Anglaterra.

## Referències

* Aquest article incorpora text d'una publicació que es troba en domini públic: Chisholm, Hugh. Encyclopædia Britannica (edició de 1911) (en anglès). 11a ed. Cambridge University Press, 1911.

## Enllaços externs

* National Park Service site Presidio
* Franciscan Greywacke/Shales Arxivat 2005-04-17 a Wayback Machine.
# Gravador DVD

Un gravador de DVD és un perifèric capaç de llegir i gravar en format DVD tot tipus de dades: àudio, vídeo i dades. Els discs DVD gravats poden ser reproduïts en qualsevol reproductor DVD.

## Història

Es pot dir que va aparèixer el gravador de DVD per primera vegada en el mercat de consum japonès l'any 1999, i les primeres unitats eren realment cares, arribant a tenir preus al voltant dels 2.500$ i 4.000$ USD. No obstant això els preus van anar baixant progressivament i ja al començament del 2005, els gravadors de DVD de marques notables es podien arribar a trobar des d'uns 100$ fins a 250$, depenent de les prestacions que oferissin.
Les unitats més antigues suportaven només el format de disc DVD-RAM i DVD-R, però les unitats a partir del 2006 ja podien gravar la majoria dels formats més habituals: DVD-R, DVD-RW, DVD+R, DVD+RW, i DVD+R DL, alguns d'ells estan acoblats a un disc dur com si fossin un Digital video recorder (DVRs) cosa que permet una més gran versatilitat en l'ús.

## Característiques

La mesura de la seva velocitat es realitza mitjançant múltiples de 1.350 Kbytes per segon. És a dir, si un gravador de DVD, té una capacitat de transferència de dades de 6x, significa que és capaç de gravar a una velocitat de 6x1350 = 8100 Kbytes per segon.

### Temps mitjans de gravació

| Velocitat | Temps (minuts) en DVD-R/+R (Valor mitjà) |
| 2,4 x | 25min |
| 4x | 15min |
| 6x | 10min |
| 8x | 9min |
| 12x | 7min |
| 16x | 6min |

## Avantatges

Els gravadors de DVD tenen diferents avantatges tècnics sobre els VCR, que inclouen:
* Una qualitat superior tant de vídeo i àudio
* Fàcilment manejable i un factor de forma més petit
* Accés aleatori als capítols de vídeo sense rebobinar
* Subtítols multilingües sobre la pantalla i etiquetatge no disponible als VCRs
* Desgast reduït i menys probabilitat de danys en l'aparell de lectura
* Copia digital d'alta qualitat, sense pèrdua de generació (Pèrdua de qualitat en posteriors còpies)
* La capacitat d'edició
* Playlist
* No hi ha risc de registrar accidentalment contingut fora de l'espai previst en el DVD durant la gravació

## Referències

* ↑ «EB - DTV Enforcement» (en anglès), 30-04-2011. Arxivat de l'original el 2011-04-30. [Consulta: 25 novembre 2021].
* ↑ «Lite-On DVD Burner Black SATA Model iHAS124-14 - OEM». Newegg.com. [Consulta: 7 abril 2018].
* ↑ About.com, "DVD Record Modes - Recording Times For DVDs" Arxivat 2016-03-04 a Wayback Machine., Robert Silva (accessed 2014-05-10)
* ↑ Facebook; Twitter; LinkedIn. «The Best DVD Recorders of 2020» (en anglès), 11-09-2020. [Consulta: 26 desembre 2020].

## Vegeu també

* DVD
* VCR
* Magnetoscopi domèstic
# Barbus andrewi

Barbus andrewi és una espècie de peix cipriniforme de la família dels ciprínids.

## Morfologia

Els mascles poden assolir els 60 cm de longitud total.

## Distribució geogràfica

Es troba al sud-oest de la província del Cap (Sud-àfrica).

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Skelton, P.H., 1993. A complete guide to the freshwater fishes of southern Africa. Southern Book Publishers. 388 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Gorgona

* Pel personatge mitològic, vegeu Gòrgona
Gorgona (grec antic: Ὀργών o Γοργόνη; llatí: Urgo o Gorgon) és una petita illa de la mar Tirrena entre Toscana i Còrsega a uns 30 km de la costa de Toscana. A prop de Gorgona (a uns 37 km de Livorno) hi ha l'illot de Melòria, potser l'antiga illa Menària esmentada per Plini, teatre de la famosa batalla. La superfície és de 2,25 km². La població és de trenta persones, però només una hi viu tot l'any.
Visitada per etrusques i romans, sembla que mai no fou habitada permanentment mes que a l'edat mitjana pels benedictins i certosins. Dante Alighieri la va esmentar al 23é cant de l'Infern.
El gran ducat de Toscana hi va establir una colònia civil o militar al segle xvii. L'illa fou colònia agrícola i penal des de l'any 1869. Fou ocupada temporalment per alemanys (1944) i americans (1945).
La capital és el llogaret de pescadors Cala dello Scalo.
Els llocs principals de l'illa són la Torre Vecchia, feta pels pisans al segle xiii; la Torre Nuova; la Torre dell'Orologio; l'església de San Gorgonio; el petit cementiri (on quasi tots els enterrats són de les famílies Citti i Dodoli; una dona de la família Citti és ara l'única habitant permanent); la cova del bou marí; la cala Scirocco a la punta Scirocco, on hi ha instal·lat un far (un dels tres de l'illa) i la Cala dello Scalo, on les edificacions més antigues són del segle xvii.

## Notes

* ↑ Segons Esteve de Bizanci.
* ↑ Segons Claudi Ptolemeu.
* ↑ Segons Pomponi Mela i Plini el Vell.
* ↑ Segons Rutili Namacià.

## Referències

* 1 2 3 4 «Gorgon 1». A: Realencyclopädie der classischen Altertumswissenschaft.
# Osadné

Osadné és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1639.
# Os sacre de Tequixquiac

L'Os sacre de Tequixquiac és una escultura d'os corresponent al període de la prehistòria, considerat una obra d'art del continent americà. És una troballa única en el seu tipus dins del territori mexicà; també s'ha convertit en icona d'identitat dels habitants de municipi homònim. La peça s'exhibeix de manera permanent al Museu Nacional d'Antropologia (Mèxic) situat a Ciutat de Mèxic.

## Troballa

Una de les troballes més excel·lents de l'art primitiu americà es descobrí al municipi de Tequixquiac; se l'anomenà l'Os sacre de Tequixquiac i se li atribueix una antiguitat mínima d'onze a dotze mil anys.
La peça aparegué durant les excavacions del túnel de drenatge profund de la Ciutat de Mèxic. Tequixquiac és un municipi on s'han fet grans descobriments quant a material fòssil es refereix, tot i que amb el pas del temps la terra i la vegetació han sepultat restes d'humans i animals que després i de manera casual han estat trobats: és el cas de l'“Os sacre de Tequixquiac”, descobert el 4 de febrer de 1870, a dotze metres de profunditat, durant les obres de canalització del desguàs de la ciutat de Mèxic; aquest fòssil es considera un exemple d'art suggerit, i se li ha donat valor científic per a la prehistòria del continent americà.

## Vegeu també

* Art prehistòric.

## Referències

* ↑ Rescat de passat, p. 1.

## Enllaços externs

* WikiMéxico, fòssils de Tequixquiac.
# PROBA

PROBA (PRoject for On-Board Autonomy) és un minisatèl·lit de demostració tecnològica de l'Agència Espacial Europea. Té una massa de només 94 kg i va ser llançat el 22 d'octubre de 2001 com a càrrega addicional a bord d'un coet PSLV que portava com a satèl·lits principals al BIRD i al TES. Va ser posat en una òrbita de 553 per 676 km.
Porta un detector de radiació, un espectròmetre infraroig, un detector d'impactes, dues càmeres (CHRIS i HRC) i un processador experimental per dur a terme experiments de navegació i control autònom de la nau. Té forma de caixa amb unes mesures de 40x60x80 cm i obté la seva energia de cèl·lules solars adossades a la seva superfície.
Va ser construït per Verheart en Bèlgica i utilitza el bus MiniSIL desenvolupat per l'empresa britànica SI. El centre de control està a Bèlgica.

## Missions

Hi ha quatre satèl·lits en el projecte:
* PROBA-1: fou llançat el 22 d'octubre de 2001 a l'Índia i s'ha utilitzat per a l'observació de la Terra.
* PROBA-2: fou llançat el 2 de novembre de 2009 juntament amb el satèl·lit SMOS al Cosmòdrom de Plessetsk
* PROBA-V: per l'observació de la vegetació (d'aquí la -V en el nom), està programat per ser llançat a mitjan 2013
* PROBA-3: són un parell de satèl·lits destinats a circular a poca distància entrells. El llançament està previst al voltant del 2015-2016

## Referències

* ↑ «ESA - Proba 1 Facts and Figures» (en anglès). [Consulta: 25 agost 2011].
* ↑ «ESA - Proba 2 Launch» (en anglès). [Consulta: 25 agost 2011].
* ↑ «ESA - About Proba V» (en anglès). [Consulta: 25 agost 2011].
* ↑ «ESA - About Proba 3» (en anglès). Arxivat de l'original el 2 de desembre 2011. [Consulta: 25 agost 2011].
* Wade, Mark. «PROBA», 2009. [Consulta: 5 gener].

## Vegeu també

* Satèl·lit miniaturitzat

## Enllaços externs

* Pàgina de PROBA a l'ESA Arxivat 2012-01-09 a Wayback Machine.
Agència Espacial Europea :
# PRR

PRR té els següents significats:
* Partit Republicà Radical, partit polític històric espanyol
* Receptor de reconeixement de patrons (de les sigles en anglès Pattern Recognition Receptor), proteïna receptora del sistema immunitari
# Osimo

Osimo és un municipi italià, situat a la regió de les Marques i a la província d'Ancona. L'any 2005 tenia 33.737 habitants.
Osimo limita amb els municipis d'Ancona, Camerano, Castelfidardo, Filottrano, Montefano, Offagna, Polverigi, Recanati i Santa Maria Nuova.

## Galeria

* Basílica de S. Giuseppe da Copertino
* Església de S.Filippo
* Porta Musone
* Palazzo Comunale
* Torre Cívica

## Referències

* ↑ Totes les dades demogràfiques i altres estadístiques provenen del Institut italià d'estadística (Istat) Dades demogràfiques Arxivat 2017-06-22 a Wayback Machine. (2010)
# Osilo

Osilo (sard Osile) és un municipi italià, dins de la província de Sàsser. L'any 2007 tenia 3.498 habitants. Es troba a la regió del Tataresu. Limita amb els municipis de Cargeghe, Codrongianos, Muros, Nulvi, Ploaghe, Sàsser, Sennori i Tergu.

## Administració

Llista d'alcaldes :
| Període | Identitat | Partit |
| 2006- | Giovanni Manca | Llista cívica |

## Cultura

Un dels fites més importants són les activitats de la Companyia de Teatre Osilo. La companyia va néixer de la fusió del grup Cinematografico amb el grup teatral Ojos de amore. Des del 1999 ha produït diversos llargmetratges, curtmetratges, espectacles teatrals, i algunes obres dramàtiques en sard.
# Grantia glabra

Grantia glabra és una espècie d'esponja calcària, marina i amb espícules formades per carbonat de calci. L'esponja pertany al gènere Grantia i a la família Grantiidae. El nom científic de l'espècie va ser publicat per primera vegada el 1933 per Sanji Hôzawa.

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Grantia glabra Hôzawa, 1933. Accessed through: World Register of Marine Species at: http://www.marinespecies.org/aphia.php?p=taxdetails&id=164243 on 2021-04-21
# PFK Xumen 2010

El Profesionalen Futbolen Klub Xumen 2010 (búlgar: Професионален Футболен Клуб Шумен 2010), també escrit com PFK Shumen 2010 o PFK Šumen 2010, és un club de futbol búlgar de la ciutat de Xumen.

## Història

Els primers clubs de la ciutat foren Han Omurtag (1927, fusió de Preslava (1914), Sokol 23 (1925), Slavia (1916), Levski i Borislav, desaparegut el 1944) i Panayot Volov (1929). El 1944 Botev (1931) reprengué la seva activitat i s'anà fusionant amb diversos clubs, Rodina (1942), Botev-Yunak (1945), Yunak-Botev-Volov (1946). Als anys 1950s trobem clubs com l'Spartak, Stroitel, DNA, Locomotiva i Udarnik. El 1957 el futbol es reorganitza en el FC Panayot Volov, que el 1980 va rebre el nom de la ciutat. Des d'aleshores s'ha anomenat:
* 1980: DFS Shumen
* 1984: Madara Shumen
* 1985: FC Shumen
* 1996: Yunak Shumen
* 2001: FC Shumen 2001
* 2007: FC Shumen
* 2010: FC Shumen 2010
El club va participar set cops a la primera divisió búlgara les temporades: 1972-1973, 1983-1984, 1993-1996 i 1998-2000. Fou dos cops semifinalista de la copa búlgara els anys 1957 i 2006. Va desaparèixer l'any 2013 i en el seu lloc es fundà el FK Xumen 1929.

## Palmarès

* Segona divisió búlgara de futbol:
** 1971-72, 1982-83
* V AFG Nord-est:
** 2011-12

## Referències

* 1 2 3 4 «FC Shumen».
* ↑ «Bulgaria - List of Tables». rsssf.com. [Consulta: 9 abril 2017].
# Bandera d'Albons

La bandera oficial d'Albons (Baix Empordà) té la descripció següent:
| « | Bandera apaïsada, de proporcions dos d'alt per tres d'ample, verda amb un pal central blanc de gruix 2/9 de la llargada del drap. Al centre de cada part verda, una estrella de vuit puntes blanca, de diàmetre 1/3 de l'alçada del mateix drap. | » |

## Història

Va ser aprovada en el Ple de l'ajuntament el 28 de novembre de 1994 i publicada en el DOGC el 25 de gener de 1995. Està basada en l'escut heràldic de la localitat.

## Referències

* ↑ «RESOLUCIÓ de 10 de gener de 1995, per la qual es dóna conformitat a l'adopció de la bandera del municipi d'Albons.» (pdf). DOGC, 25-01-1995. [Consulta: 23 octubre 2008].

## Vegeu també

* Escuts i banderes del Baix Empordà
* Escut d'Albons
# PTA

PTA té els següents significats:
* Partit del Treball d'Albània, partit polític històric d'Albània
* Banc PTA (del nom en anglès Preferential Trade Area Bank), institució financera de l'Àfrica
* Factor XI (del nom en anglès Plasma Thromboplastin Antecedent), un factor de la coagulació sanguínia
* Pta també és l'abreviatura de la pesseta, moneda espanyola històrica
* pta també és el codi ISO 639-3 del pãí tavyterá̃, una de les llengües tupí-guaraní parlada al Paraguai
# Bandera d'Esplugues de Llobregat

La bandera oficial d'Esplugues de Llobregat té la següent descripció:
    Bandera apaïsada, de proporcions dos d'alt per tres de llarg, blava, amb una mà destra palmellada blanca, d'alçada 5/7 de la del drap i amplada 1/4 de la del mateix drap, al centre.

## Història

Va ser aprovada el 14 de novembre de 2005 i publicada en el DOGC el 30 de novembre del mateix any amb el número 4521.

## Vegeu també

* Escuts i banderes del Baix Llobregat
* Escut d'Esplugues de Llobregat

## Referències

* ↑ «RESOLUCIÓ GAP/3401/2005, de 14 de novembre, per la qual es dóna conformitat a l'adopció de la bandera del municipi d'Esplugues de Llobregat.» (pdf). DOGC num. 4521, 30-11-2005. [Consulta: 1r maig 2010].
# Barranc de les Salanques (Viu de Llevata)

El barranc de les Salanques és un barrancdel terme municipal del Pont de Suert, de l'Alta Ribagorça (antic terme de Viu de Llevata), el capdamunt del qual es troba dins del terme de Sarroca de Bellera, al Pallars Jussà.
Es forma al Forcall per la unió dels barrancs del Pago, que ve del nord-oest, i de Prat d'Or, que ho fa des del nord-est. El barranc discorre cap al sud, de primer un xic decantat cap a llevant, però va corregint gradualment la seva inclinació cap a ponent, en direcció a Viu de Llevata.
Acaba el seu recorregut en el moment que s'ajunta amb el barranc de Baixiri per tal de formar el barranc de Sallent.

## Enllaços externs

* Institut Cartogràfic de Catalunya
# Barranc de les Sentius

El Barranc de les Sentius és un corrent fluvial del Priorat, que neix a la Serra de les Quimeres i desemboca al riu de Cortiella.

## Referències

* Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
# Paola (Kansas)

Paola és una població dels Estats Units a l'estat de Kansas. Segons el cens del 2000 tenia 5.011 habitants.

## Demografia

Segons el cens del 2000, Paola tenia 5.011 habitants, 1.927 habitatges, i 1.244 famílies. La densitat de població era de 475,4 habitants/km².
Dels 1.927 habitatges en un 34,7% hi vivien nens de menys de 18 anys, en un 48,3% hi vivien parelles casades, en un 12,1% dones solteres, i en un 35,4% no eren unitats familiars. En el 31,1% dels habitatges hi vivien persones soles el 14,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 3,08.
Per edats la població es repartia de la següent manera: un 28,1% tenia menys de 18 anys, un 8,5% entre 18 i 24, un 28,4% entre 25 i 44, un 19,4% de 45 a 60 i un 15,6% 65 anys o més.
L'edat mediana era de 35 anys. Per cada 100 dones de 18 o més anys hi havia 85,1 homes.
La renda mediana per habitatge era de 37.285 $ i la renda mediana per família de 50.804 $. Els homes tenien una renda mediana de 36.209 $ mentre que les dones 22.392 $. La renda per capita de la població era de 22.191 $. Entorn del 4,4% de les famílies i el 9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paola». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Paola». American Fact Finder. Oficina del Cens dels Estats Units, 12-01-2010.
# Bandera de Tírvia

La bandera de Tírvia s'organitza de la manera següent:
    Bandera apaïsada, de proporcions dos d'alt per tres de llarg, de color blau clar, amb una estrella groga de sis puntes, de 5/6 de l'alçada del drap, al centre, sobreposada a una altra de les mateixes dimensions i girada 90°, de manera que formin una estrella de dotze puntes, i carregada amb un cercle blau clar circumscrit a l'interior dels angles obtusos de l'estrella a l'interior del qual hi ha una lluneta minvant blanca separada 1/60 de la circumferència del cercle.
Va ser aprovada per la direcció general d'Administració Local el 12 d'agost de 2024. La bandera aprovada inicialment per l'Ajuntament de Tírvia, el 5 d'octubre de 2023, era blava, només tenia una estrella de sis puntes i tenia una lluneta creixent en lloc de minvant.

## Vegeu també

* Escut de Tírvia
* Escuts i banderes del Pallars Sobirà

## Referències

* 1 2 «Resolució PRE/3193/2024, de 12 d'agost, per la qual es dona conformitat a l'adopció de la bandera del municipi de Tírvia». Diari Oficial de la Generalitat de Catalunya, 05-09-2024 [Consulta: 13 setembre 2024].
* ↑ «Anunci sobre aprovació inicial de la bandera oficial del municipi de Tírvia». Diari Oficial de la Generalitat de Catalunya, 17-10-2023 [Consulta: 10 setembre 2024].
# Gotthard Kettler

Gotthard von Kettler (2 de febrer de 1517 - 17 de maig de 1587) va ser el darrer Mestre de l'Orde Livonià i el primer Duc de Curlàndia i Semigàlia.
Va néixer en el si d'una família westfaliana i era el novè fill del cavaller alemany Gotthard Kettler zu Melrich i la seva esposa Sophie de Nesselrode. El seu germà gran Guillem Kettler va ser bisbe de Münster entre 1553 i 1557.
El 1559 durant la Guerra de Livònia va esdevenir Mestre de l'Orde Teutònic a Livònia. Quan la confederació Livoniana va caure sota la pressió del tzar Ivan el Terrible es va convertir al Luteranisme i sota el Tractat de Vílnius va dissoldre l'Orde Livonià creant el Ducat de Curlàndia i Semigàlia com un estat vassall del Gran Ducat de Lituània que aviat s'incorporaria en la Confederació de Polònia i Lituània.
Va morir el 17 de maig de 1587 a Mitau, els seus hereus van governar Curlàndia fins al 1737.

## Referències

* ↑ «Gotthard Kettler». Ancestry.
* ↑ «Gotthard Kettler, 1561-1587».
* ↑ World and Its Peoples. Marshall Cavendish, setembre 2009, p. 1047–. ISBN 978-0-7614-7896-6 [Consulta: 13 agost 2012].
# Habitatges al camí del Mig (Sant Joan Despí)

El Camí del Mig és un carrer del municipi de Sant Joan Despí (Baix Llobregat) que conté diversos edificis inclosos en l'Inventari del Patrimoni Arquitectònic de Catalunya.

## Descripció

Part d'aquest carrer el formen cases de planta baixa i pis. Se'n conserven la majoria. Destaquen principalment les de la banda esquerra, en la qual només hi ha dos blocs d'habitatges plurifamiliars de nova planta construïts recentment. Aquest carrer fou edificat en bona part per Josep Maria Jujol. El conjunt més important que formava el carrer fent cantonada amb el carrer Mossèn Cinto Verdaguer, on hi ha ara dos blocs d'habitatges, era fet per Jujol.

## Referències

* ↑ «Camí del Mig». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 agost 2014].
# Mayet

«Mayet» té aquests significats:
* Mayet (Sarthe), municipi francès al departament del Sarthe
* Le Mayet-d'École, municipi francès al departament de l'Alier (regió d'Alvèrnia-Roine-Alps)
* Le Mayet-de-Montagne, municipi francès al departament de l'Alier (regió d'Alvèrnia-Roine-Alps)
* Cantó de Mayet, cantó francès al districte de La Flèche (departament de Sarthe)
* Karl Mayet (1810, Berlín – 1868, Stettin), jugador d'escacs alemany, d'ascendència hugonot